ร้านนี้ตั้งแต่ปรับปรุงร้านใหม่ ลูกค้าเยอะขึ้นมาก เดินก็ขายดีอยู่แล้วนะ แต่นี่ถึงขั้นรอโต๊ะกันเลยทีเดียว วันนี้แวะมาเพราะไม่ได้กลับมาทานนานมากแล้ว เห็นลูกค้าในร้านถึงกับอึ้ง เยอะจริงๆครับ ที่นี่จุดเด่นอยู่รสชาดอาหารใช้ได้แต่ราคาไม่แพงครับ อาหารก็มีให้เลือกหลากหลาย

มาคราวนี้สั่งอาหารไปแค่ 4 อย่างมี ต้มแซ่บเนื้อตุ๋น จัดจ้านเปรี้ยวนำจี๊ดจาด ไก่ทอดมะนาวครีมสลัด ไก่ชุปแป้งทอดทานกับสลัดผัก ต่อไปก็เป็ดล่อน เป็ดทอดทั้งตัวแล้วสับเป็นชิ้นใหญ่ ทานกับหมี่กรอบและข้าวเกรียบทอด จิ้มซีอิ๊วหวาน สุดท้าย ผัดปวยเลี้ยงรสชาดธรรมดา มีเบียร์แกล้มอีก 1 ขวด

โดยรวมรสชาดอาหารใช้ได้ ราคาทั้งหมด 4 อย่างบวกเบียร์และน้ำแค่ 720.- ไม่แพงเลยครับ แต่เสียตรงที่เข้าร้านในช่วงที่ลูกค้ากำลังเข้าร้านพอดี รออาหารนานไปหน่อยครับ